Sakeliga voorsien regsmening aan media oor reg op onderhoude met gaste - Sakeliga
Covid-19 > Covid-19 persverklarings en regsaksies > Sakeliga voorsien regsmening aan media oor reg op onderhoude met gaste
Sakeliga voorsien regsmening aan media oor reg op onderhoude met gaste
deur Piet Le Roux | Mei 5, 2020
Na aanleiding van voorvalle waarin wetstoepassers deelnemers aan nuusprogramme onregmatig belemmer en bedreig het, stel Sakeliga ‘n regsmening aan lede van die media en mediaorganisasies beskikbaar. Die regsmening sit die regte van die media om onderhoude met gaste te voer – of hulle vir ander doeleindes uit te nooi om na die mediaperseel te reis – uiteen, en voorsien riglyne oor hoe die regte van die gaste beskerm kan word in die geval dat hulle deur wetstoepassers gestop word.
Onderstaande is ‘n uittreksel uit ‘n brief vanaf Sakeliga, met regsmening ingesluit, aan joernaliste en mediaorganisasies. Vir die volledige brief en regsmening, klik op die skakel aan die einde.